See on ootamatu väide ja vajab põhjendamist, sest avalikkuses on tuntud Ennu muud rollid - tõlkija, publitsist, kolumnist. Mina julgen öelda "ka  seda kõike". Olen täiesti veendunud, et viimase paarikümne aasta jooksul oli Ennu esimene kirg just poliitika, Eesti elu ja saatus. Ta osales selle kujundamisel kõige aktiivsemalt, aga nähtamatult ja mitte otse. Pean täna vajalikuks see Ennu teene meie ees lahti rääkida, sest ilma selleta jääks pilt temast ühekülgseks.